stanford-oval/wikipedia huggingface dataset:
Toros Neftekamsk
Joukkue kaudella 2024–2025

| Maalivahdit> # | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka |
| --- | --- | --- | --- | --- | --- |

| 35 |  | Semjon Vjazovoi | L | 2025 | Ufa, Venäjä |
| 45 |  | Daniil Bryzgalov | L | 2025 | Moskova, Venäjä |
| 49 |  | Dmitri Braginski | L | 2025 | Ufa, Venäjä |
| 80 |  | Georgi Dubrovski | R | 2025 | Ufa, Venäjä |
| Puolustajat> # | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka |
| --- | --- | --- | --- | --- | --- |

| 4 |  | Vadim Tšebotarjov | R | 2025 | Mytištši, Venäjä |
| 21 |  | Mihail Mamkin | R | 2025 | Moskova, Venäjän SFNT, Neuvostoliitto |
| 52 |  | Artjom Kolganov | R | 2025 | Pietari, Venäjä |
| 65 |  | Vitali Budnitski | L | 2025 | Tšeljabinsk, Venäjä |
| 98 |  | Ildar Abdejev | R | 2025 |  |
|   |  | Grigori Orlov | L | Try-out | Kostroma, Venäjä |
|   |  | Vladislav Tjulenev | L | 2025 | Vladimir, Venäjä |
|   |  | Vladislav Želobov | R | Try-out | Perm, Venäjä |
| Hyökkääjät> # | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Paikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 7 |  | Vitali Kamenev | L | KH | 2025 | Ufa, Venäjän SFNT, Neuvostoliitto |
| 13 |  | Artjom Gorškov | L | H | 2025 | Moskova, Venäjä |
| 14 |  | Aleksandr Tšerni | R | H | 2024 | Moskova, Venäjä |
| 22 |  | Jevgeni Sorokin | R | H | 2026 |  |
| 25 |  | Timur Valejev | L | H | 2024 | Sibai, Venäjä |
| 28 |  | Artjom Davidkin | L | H | 2025 | Tuimazy, Venäjä |
| 38 |  | Nikita Skoropad | L | H | 2025 | Ufa, Venäjä |
| 51 |  | Jegor Dubrovski | L | VLH / KH | 2025 | Ufa, Venäjän SFNT, Neuvostoliitto |
| 59 |  | Vladimir Bakanin | L | H | 2024 | Perm, Venäjä |
| 69 |  | Maksim Velikov | L | OLH | 2025 | Moskova, Venäjä |
| 77 |  | Ilja Jepištšev | R | KH | 2026 | Salavat, Venäjä |
| 79 |  | Artjom Nabijev | L | OLH | 2025 | Perm, Venäjä |
| 88 |  | Daniil Ogirtšuk | R | H | 2025 | Narva-Jõesuu, Viro |
| 93 |  | Ilja Korenev | R | VLH | 2024 | Habarovsk, Venäjä |
|   |  | Matvei Babenko | R | OLH | 2025 | Ufa, Venäjä |
|   |  | Ilja Chmelevski | L | KH | 2025 | Northville, Michigan, Yhdysvallat |
|   |  | Ruslan Gimbatov | R | VLH | 2025 | Moskova, Venäjä |
|   |  | Pavel Volokitin | L | KH | 2025 | Moskova, Venäjä |
Joukkue kaudella 2024–2025 > Joukkueenjohto

Päävalmentaja: Vladimir Gusev
Apuvalmentaja: Nikolai Zolotuhin
Maalivahtivalmentaja: Mihail Šukajev
Videovalmentaja: Vadim Hismatullin
Fysiikkavalmentaja: Rashid Galimžanov
Toimitusjohtaja: Aleksandr Nikolajev
Lähde: EliteProspects
Aiheesta muualla

Seuran kotisivut (Arkistoitu – Internet Archive) (venäjäksi)
VHL
AKM Tula •
Bars Kazan •
Buran Voronež •
Dinamo Pietari •
Dizel Penza •
Gornjak-UGMK Verhnjaja Pyšma •
Himik Voskresensk •
Ižstal Iževsk •
Jermak Angarsk •
Jugra Hanty-Mansijsk •
Južnyi Ural Orsk •
Lada Toljatti •
Metallurg Novokuznetsk •
Molot Perm •
Neftjanik Almetjevsk •
HK Rjazan •
HK Rostov •
Rubin Tjumen •
Omskije Krylja •
SKA Neva •
Sokol Krasnojarsk •
HK Tambov •
Toros Neftekamsk •
Tšelmet Tšeljabinsk •
TsSK VVS Samara •
Zauralje Kurgan •
Zvezda Moskova
Pertsa ja Kilu kippareina

| Pertsa ja Kilu kippareina |
| --- | --- |
Kirjailija:  Väinö Riikkilä
Kieli:  suomi
Kustantaja:  WSOY
Julkaistu:  1955
Ulkoasu:  kovakantinen
Sivumäärä:  120
ISBN:  ei käytössä vuonna 1955
Sarja: Pertsa ja Kilu
Edeltävä:  Pertsa ja Kilu merellä
Seuraava:  Adventuren viimeinen lasti
Löydä lisää kirjojaKirjallisuuden teemasivulta
Pertsa ja Kilu kippareina on Väinö Riikkilän Pertsa ja Kilu-sarjan nuortenkirjojen keskimmäinen. Sekin kuvaa Kotkan ja Karhulan lähiseudulla olevan Suulisniemen työläisperheiden lapsien seikkailuja, joihin nytkin kuului rikoksen ratkaiseminen, vaikka tällä kertaa poikien uteliaisuus ei ollut alku seikkailulle, vaan rikollisen toimet. Pojat pääsevät merelle isommalla veneellä, joka oli heille yhä itsenäisemmän toiminnan väylä.
Kaley Cuoco

| Kaley Cuoco |
| --- | --- |
 Kaley Cuoco PaleyFestissä vuonna 2013.
Henkilötiedot
Koko nimi:  Kaley Christine Cuoco
Syntynyt: 30. marraskuuta 1985 (ikä 39) Camarillo, Kalifornia, Yhdysvallat
Puoliso:  Ryan Sweeting (2013–2015)
Näyttelijä
Aktiivisena:  1992–
Merkittävät roolit:  Bridget Hennessy (Teinitytön kasvatusopas) Brandy Harrington (Brandy ja Herra Whiskers) Billie Jenkins (Siskoni on noita) Penny (Rillit huurussa)
Palkinnot
 Satellite Award, paras naisnäyttelijä komediasarjassa Rillit huurussa (2012) Teen Choice, paras uusi naisnäyttelijä  Teinitytön kasvatusopas (2003) 
Aiheesta muualla
IMDb 
Elonet
Kaley Cuoco San Diegon Comic-Conissa 2009.
Kaley Christine Cuoco (s. 30. marraskuuta 1985 Camarillo, Kalifornia, Yhdysvallat) on yhdysvaltalainen näyttelijä. Hänet tunnetaan parhaiten Bridget Hennessyn roolista televisiosarjassa Teinitytön kasvatusopas, Billie Jenkinsin roolista sarjassa Siskoni on noita ja Pennyn roolista sarjassa Rillit huurussa.
Ura

Kaley Cuocon näyttelijänura alkoi vuonna 1992 televisioelokuvasta Juoksuhiekkaa: Ei pakotietä. Hänen roolinsa Maureen McCormickina elokuvassa Growing up Brady vuonna 1999 toi hänelle paljon huomiota, samoin kuin rooli CBS:n komediasarjassa Ladies Man. Cuoco esitti Bridget Hennessyä sarjassa Teinitytön kasvatusopas vuosina 2002–2005.
Cuoco on näytellyt NBC:n minisarjassa 10,5. Vuonna 2004 Cuoco antoi äänensä Disney Channelin Brandy Harringtonille lastenpiirretyssä Brandy ja Herra Whiskers. Hän ääninäytteli myös Elenaa animaatiosarjassa Hirviöallergiaa.
Vuonna 2004 ilmestyneessä elokuvassa The Hollow, Cuoco näytteli yhdessä Nick Carterin ja Kevin Zegersin kanssa. Hän pääsi sijalle 74. maailman seksikkäimpien naisten listalla samana vuonna ja uudestaan vuonna 2005. Cuoco tuli mukaan Siskoni on noita -sarjaan vuonna 2006 nuorena noitana nimeltä Billie Jenkins. Tammikuussa 2007 hänellä oli pieni rooli sarjassa Pako.
Syksyllä 2007 Cuoco aloitti komediasarjan Rillit huurussa kuvaukset, jossa hän näyttelee Pennyä. Hän on voittanut roolistaan parhaan komedianäyttelijän Satellite-palkinnon.
Cuoco on myös ääninäytellyt sarjassa Bratz.
Yksityiselämä

Kaley Cuoco oli nuorena kotiopetuksessa. Hänellä on nuorempi sisar Briana. Kaleyn isä Gary Cuoco on amerikanitalialainen ja äiti Layne Wingate amerikanenglantilainen. Cuoco on hyvä ystävä Teinitytön kasvatusopas -sarjan vastanäyttelijänsä Amy Davidsonin kanssa.
Cuoco seurusteli kaksi vuotta Rillit huurussa -sarjan vastanäyttelijänsä Johnny Galeckin kanssa. Cuoco ja Galecki erosivat alkuvuodesta 2010 pysyen ystävinä.
Cuoco meni kihloihin Josh Roshnikin kanssa lokakuussa 2011, mutta pari erosi 2012. Cuoco on seurustellut myös muusikko Christopher Frenchin kanssa ja levyttänyt tämän kanssa kappaleen hyväntekeväisyyteen.
Cuoco kihlautui tennispelaaja Ryan Sweetingin kanssa syyskuussa 2013 kolmen kuukauden seurustelun jälkeen. Cuoco ja Sweeting menivät naimisiin saman vuoden joulukuussa. Syyskuussa 2015 he ilmoittivat eroavansa.
30. maaliskuuta 2023 Kaley synnytti tyttären, joka sai nimekseen Matilda Carmine Richie Pelphrey. Tyttären isä on Tom Pelphrey. Kaley ja Tom ovat seurustelleet vuodesta 2022 ja 2024 he ilmoittivat kihlauksestaan.
Cuoco pitää ratsastuksesta ja pöytätenniksestä. Vuonna 2010 hän loukkaantui ratsastusonnettomuudessa.
Filmografia

| Vuosi | Elokuva | Rooli | Huom>  |
| --- | --- | --- | --- |
| 1992 | Juoksuhiekkaa: Ei pakotietä | Connie Reinhardt |  |
| 1995 | Virtuosity | Karin Carter |  |
| 1997 | Täydellinen sulhanen | pieni tyttö |  |
| 1997 | Toothless | Lori |  |
| 1998 | Mr. Murder | Charlotte Stillwater |  |
| 2000 | Alley Cats Strike | Elisa Bowers | Disney Channel Original Movie |
| 2000 | Growing Up Brady | Maureen McCormick |  |
| 2000 | Can't Be Heaven | Teresa Powers |  |
| 2004 | Debating Robert Lee | Maralee Rodgers |  |
| 2004 | Muotikuningatar | Brooke Sarto |  |
| 2004 | The Hollow | Karen |  |
| 2005 | Lucky 13 | Sarah Baker |  |
| 2006 | Bratz: Passion 4 Fashion – Diamondz | Kirstee Smith | äänirooli |
| 2007 | To Be Fat like Me | Alyson Schmidt |  |
| 2007 | Cougar Club | Amanda |  |
| 2008 | Killer Movie | Blanca Champion |  |
| 2010 | The Penthouse | Erica Roc |  |
| 2011 | Hop | Samantha O'Hare |  |
| 2011 | The Last Ride | Wanda |  |
| 2014 | Authors Anonymous | Hannah Rinaldi |  |
| 2015 | The Wedding Ringer | Gretchen Palmer |  |
| 2015 | Burning Bodhi | Katy |  |
| 2015 | Alvin ja pikkuoravat: Reissussa | Eleanor | äänirooli |
| 2016 | Why Him? | Justine | äänirooli |

| Vuosi | Nimi | Rooli | Huom>  |
| --- | --- | --- | --- |
| 1994 | Niin sanottu elämäni | Angela Chase nuorena | Jakso: "Father Figures" |
| 1994 | Villi Pohjola | Miranda | Jakso: "Hello, I Love You" |
| 1996 | Ellen | pieni Ellen Morgan | Jakso: "The Bubble Gum Incident" |
| 2000 | Homewood PI | Lauren Crane | pilottijakso |
| 2000–01 | Ladies Man | Bonnie Stiles | 8 jaksoa |
| 2001 | Seitsemäs taivas | Lynn | Jakso: "Relationships" |
| 2002 | First Monday | Alyssa | pilottijakso |
| 2002 | The Ellen Show | Vanessa | Episode: "Shallow Gal" |
| 2002 | Nightmare Room, TheThe Nightmare Room | Kristin Ferris | Jakso: "My Name is Evil" |
| 2002–05 | Teinitytön kasvatusopas | Bridget Hennessy | 76 jaksoa |
| 2004 | The Help | Carly Michaels | pilottijakso |
| 2004 | Kuusi miestä ja kaaos | Erin | Jakso: "For Whom the Cell Tolls" |
| 2004 | Punk’d | itsenään | 1 jakso |
| 2004 | 10.5 | Amanda Williams | minisarja |
| 2004–06 | Brandy ja Herra Whiskers | Brandy Harrington | äänirooli |
| 2005–06 | Bratz | Kirstee Smith | äänirooli |
| 2005–06 | Siskoni on noita | Billie Jenkins | 22 jaksoa |
| 2005–07 | Loonatics Unleashed | Paula Hayes / Weather Vane | 3 jaksoa |
| 2006 | Secrets of a Small Town | Misty Anders | pilottijakso |
| 2007 | Pako | Sasha Murray | Jaksot: "The Message", "Chicago" |
| 2007–19 | Rillit huurussa | Penny | Pääosarooli |
| 2012 | Drew Peterson: Untouchable | Stacy Peterson | Televisioelokuva |
| 2016 | Comedy Bang! Bang! | itsenään | Jakso: "Kaley Cuoco Wears a Black Blazer and Slip on Sneakers" |
| 2020 | The Flight Attendant | Cassie Bowden | Pääosarooli |
Aiheesta muualla

Kuvia tai muita tiedostoja aiheesta Kaley Cuoco Wikimedia Commonsissa
Kaley Cuoco Internet Movie Databasessa. (englanniksi)
Kaley Cuoco Twitterissä
Kaley Cuoco Facebookissa
Kaley Cuoco Allmoviessa (englanniksi)
Kaley Cuoco TV.com-sivustolla (Arkistoitu – Internet Archive)
Kaley Cuoco Elonetissä.
CBS - The Big Bang Theory Cast - Kaley Cuoco
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja 2  Ranska  BnF data  Katalonia  Saksa  Yhdysvallat  Tšekki  Korea  Alankomaat  Puola 
Taiteenala:  Emmy Awards 
Henkilöt:  Deutsche Synchronkartei  DDB  Elonet 
Muut:  IdRef
Merijärvi

| Merijärvi |
| --- | --- |

 vaakuna :  sijainti 
 Merijärven keskustaa kesällä 2017.
Sijainti:  64°17′50″N, 024°26′50″E
Maakunta:  Pohjois-Pohjanmaan maakunta
Seutukunta:  Ylivieskan seutukunta
Kuntanumero:  483
Hallinnollinen keskus:  Merijärven kirkonkylä
Perustettu:  1866
Kokonaispinta-ala:  231,63 km² 273:nneksi suurin 2022 
– maa:  229,97 km²
– sisävesi:  1,66 km²
Väkiluku:  1 049 291:nneksi suurin 31.10.2024 
– väestötiheys:  4,56 as./km² (31.10.2024)
Ikäjakauma:  2020 
– 0–14-v.:  24,4 %
– 15–64-v.:  51,0 %
– yli 64-v.:  24,6 %
Äidinkieli:  2023 
– suomenkielisiä:  99,4 %
– ruotsinkielisiä:  0,3 %
– muut:  0,3 %
Kunnallisvero:  10,00 % 23:nneksi suurin 2024 
Kunnanjohtaja:  Kari Jokela
Kunnanvaltuusto:  15 paikkaa
  2021–2025   • Kesk.   • PS:   12 3
www.merijarvi.fi
Infobox OKNimi-testi OK: 
Merijärvi on Suomen kunta, joka sijaitsee Pohjois-Pohjanmaan maakunnassa Oulun Eteläisessä. Kunnassa asuu 1 049 ihmistä, ja sen pinta-ala on 231,63 km², josta 1,66 km² on vesistöjä. Väestötiheys on 4,56 asukasta/km². Merijärven kunta on perustettu vuonna 1866, ja sen naapurikunnat ovat Alavieska, Kalajoki, Oulainen, Ylivieska ja Pyhäjoki. Merijärven kunnanjohtaja on 2. maaliskuuta 2012 alkaen Kari Jokela. Hänen edeltäjänsä oli Kaija Eskola.
Kunta sijaitsee Kalajoelta Kärsämäelle vievän seututien 786 ja Alavieskasta Pyhäjoelle vievän seututien 787 risteyksessä.
Kunnan ainoa koulu on Koivupuhdon koulu, jossa on esikoulu ja vuosiluokat 1–9. Lähimmät toisen asteen oppilaitokset ovat Oulaisissa, Kalajoella ja Ylivieskassa mutta Merijärvi on osakkaana myös Raahen koulutuskuntayhtymässä. Koulukeskuksen yhteydessä on myös kirjasto ja liikuntahalli. Merijärven kunnan alueella sijaitsee myös Risti­vuoren laskettelurinne.
Merijärvellä ei ilmesty varsinaista sanomalehteä, mutta kunta julkaisee Merijärven kuntatiedotetta.
Historia

Merijärven seudulta on tehty joitakin kivikautisia löytöjä. Löydöistä merkittävin on Tanskan maalta tavattu Suomen pohjoisin vasarakirveskulttuurin hauta. Lisäksi Pyhäjoen pohjoispuolella on lapinraunioita.
Seudun pysyvä ja ympärivuotinen maanviljelyasutus sai alkunsa 1500-luvulla. Vuonna 1548 oli silloisen Suur-Pyhäjoen pitäjän Merijärven kylässä kolme taloa, mutta seuraavan vuosisadan puoliväliin mennessä taloluku oli lisääntynyt jo 24:ään. Seuraavina vuosisatoina asukasluku kasvoi tasaisesti – vain katovuodet, isoviha ja Suomen sota katkaisivat väliaikaisesti suotuisan kehityksen. Vuonna 1805 asukkaita oli 839, 1850 yli 1 000 ja 1900 jo 1 835. Merijärven asukasluku kasvoi 1900-luvulla toiseen maailmansotaan asti. Vuonna 1945 kunnan asukasluku oli jo 2 666. Tämän jälkeen väestö väheni tasaisesti 1980-luvun alkuun asti. Vuonna 1985 asukkaita oli vain 1 409.
Merijärveläiset saivat elantonsa kalastuksesta, maanviljelystä, karjanhoidosta ja 1800-luvulta alkaen myös tervanpoltosta. Jo varhain ryhdyttiin laskemaan järviä lisämaan saamiseksi. Meri- ja Tähkijärven kuivatus alkoi toden teolla 1800-luvulla, mutta työ saatiin viedyksi loppuun vasta 1950-luvulla alkaneiden laajojen jokipengerrysten ja perkaustöiden jälkeen.
30,1 prosenttia Merijärven työvoimasta sai vielä vuonna 2015 elantonsa maa-, metsä- ja kalataloudesta, mikä teki kunnasta manner-Suomen neljänneksi alkutuotantovaltaisimman Lestijärven, Savukosken ja Halsuan jälkeen.
Talous

Merijärven työpaikkarakenne, Tilastokeskus (2022)
Alkutuotanto (24.5%)
Jalostus (14.1%)
Palvelusektori (60.2%)
Muut sektorit (1.2%)
Talousalueena Merijärvi kuuluu Ylivieskan seutukuntaan, jonka alueellinen bruttokansantuote oli 38 106 euroa asukasta kohden vuonna 2022. Alueellinen BKT on maan keskiarvoa pienempi ja seutukuntien keskinäisessä vertailussa 38. suurin.
Merijärvellä oli vuonna 2022 yhteensä 269 työpaikkaa ja kunnassa asui 387 työllistä työssäkäyvää. Asuinkunnassaan työssäkäyvien osuus työllisistä on 45,5 prosenttia. Merijärven työpaikkojen suhde on palveluvaltainen. Palvelujen osuus työpaikoista on 60,2 prosenttia, jalostuksen 14,1 prosenttia ja alkutuotannon 24,5 prosenttia.
Merijärven työpaikkaomavaraisuus on 69,5 prosenttia. Työikäisten työllisyysaste oli 79,1 prosenttia vuonna 2022 ja työttömien osuus työvoimasta 7,2 prosenttia. Taloudellisen huoltosuhteen mittarilla Merijärvellä on 175,5 työvoiman ulkopuolella olevaa ja työtöntä sataa työllistä kohden.
Väestö > Väestönkehitys

Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
| Merijärven väestönkehitys 1980–2020 |
| --- | --- | --- | --- | --- |
| Vuosi |  |  | Asukkaita |  |
| 1980 | 1980 |    | 1 371 | 1 371 |
| 1985 | 1985 |    | 1 424 | 1 424 |
| 1990 | 1990 |    | 1 470 | 1 470 |
| 1995 | 1995 |    | 1 437 | 1 437 |
| 2000 | 2000 |    | 1 370 | 1 370 |
| 2005 | 2005 |    | 1 273 | 1 273 |
| 2010 | 2010 |    | 1 202 | 1 202 |
| 2015 | 2015 |    | 1 134 | 1 134 |
| 2020 | 2020 |    | 1 091 | 1 091 |
Lähde: Tilastokeskus.
Väestö > Taajamat

Vuoden 2017 lopussa Merijärvellä oli 1 119 asukasta, joista 423 asui taajamassa, 693 haja-asutusalueilla ja 3:n asuinpaikat eivät olleet tiedossa. Merijärven taajama-aste on 37,9 %. Kunnassa on vain yksi taajama, Merijärven kirkonkylä.
Palvelut

Merijärvellä opetusta antaa Koivupuhdon koulu, ja kunnassa sijaitsee kunnankirjasto. Merijärvellä sijaitsee myös terveysasema.
Uskonnolliset yhteisöt

Kirkollisesti Merijärven seutu kuului pitkään Pyhäjoen seurakuntaan. Vuonna 1779 Merijärvestä tuli Pyhäjoen saarnahuonekunta, ja kappelin oikeudet se sai 1825. Seurakunta itsenäistyi vasta 1895, vaikka Merijärven kunta oli perustettu jo 1866. Merijärven kirkon suunnitteli ja rakensi Simon Silvén. Kirkko valmistui vuonna 1781.
Uskonnolliset yhteisöt > Seurakunnat

Vuoden 2018 aluejaon mukaan Merijärvellä on seuraavat Suomen evankelis-luterilaisen kirkon seurakunnat:
Ylivieskan seurakunta
Merijärven kappeliseurakunta
Seurakunta toimii myös Ylivieskan kaupungin alueella.
Suomen ortodoksisen kirkon seurakunnista Merijärven alueella toimii Oulun ortodoksinen seurakunta.
Uskonnolliset yhteisöt > Entiset seurakunnat

Seuraavassa luettelossa on mainittu historiallisella ajalla lakkautetut seurakunnat Kalajoen kaupungin nykyisellä alueella.
Merijärven seurakunta (liitetty Ylivieskan seurakuntaan 2006)
Uskonnolliset yhteisöt > Herätysliikkeet

Kirkon sisäisistä herätysliikkeistä paikkakunnalla toimii uusheräys, jonka Pyhänkosken yhdistykseen kuuluu noin 110 jäsentä ja jolla on Pyhänkoskella rukoushuone sekä vanhoillislestadiolaisuus, jolla on paikkakunnalla Merijärven Rauhanyhdistys. Lisäksi paikkakunnalla on Suomen evankelisluterilaiseen lähetyshiippakuntaan kuuluva Simeonin seurakunta, jonka jumalanpalveluksia pidetään edellä mainitulla Pyhänkosken rukoushuoneella.
Luonto

Merijärvi eroaa useista muista Pohjanmaan kunnista kumpuilevan maastonsa ansiosta. Maaston vaihtelevaisuus johtuu kallioperästä, joka ei ole aivan niin tasainen kuin lähialueilla. Kallioperä on pääasiassa graniitteja, dioriitteja ja liuskeita. Kallioperä on lähes kauttaaltaan irtaimen maalajien peitossa. Yleisin maalaji on moreeni. Savi- ja hiesukerrostumia on sen sijaan vähän. Kivennäismaalajit ovat laajoilla alueilla turpeen peitossa. Pinnanmuotojen pienpiirteisestä vaihtelevuudesta huolimatta korkeuserot ovat varsin vähäiset. Maaston korkeuserot meren pinnasta ovat suurimmassa osassa kuntaa alle 50 metriä. Vain etelä- ja luoteisosassa maanpinta kohoaa paikoin yli 60 metrin tason.
Vesistöistä on huomattavin kunnan halki kaakosta luoteeseen virtaava Pyhäjoki. Joen useita koskista ovat suurimmat Tynkilänkoski ja Pyhänkoski, jonka partaalla kohoavat jylhät kalliotörmät. Pyhäjoki jakautuu Tyyskän alapuolella kahtia, vasemmanpuoleinen, vähävetisempi haara, Tähjänjoki, yhtyy päähaaraan Pyhäjoen puolella. Merijärven alueella Pyhäjokeen laskevat muun muassa Talusoja ja Savaloja. Kunnan alueella on useita pieniä järviä ja lampia.
Välimatkoja

Ylivieska 34 km
Helsinki 548 km
Oulu 120 km
Kokkola 95 km
Kalajoki 27 km
Kylät ja kulmakunnat

Merijärvellä on 4 henkikirjakylää (tieto vuodelta 1973):
Merijärvi
Petäjäskoski
Pirttimäki (Pyhänkoski)
Ylipää
Kulmakuntia Merijärvellä ovat Kalapudas, Männistönpuhto ja Saukonperä.
Tunnettuja merijärvisiä

Juhani Alaranta (s. 1948), entinen kansanedustaja
Erkki Haukipuro (1921–2001), kansanedustaja, ministeri ja maaherra
Tuomas Myllylä (s. 1986), sarjakuvantekijä
Sauli Pahkasalo, suomalainen lehtitoimittaja (syntynyt Merijärvellä)
Reijo Perälä (s. 1955), filosofian tohtori, historiantutkija, Ylen ohjelmapäällikkö
Alvar Saukko (1929–2007), kansanedustaja
Markku Saukko, maanrakennusyrittäjä, tosi-tv-esiintyjä
Herman Wiirretjärvi (1934–1986), kuvataiteilija
Ruokakulttuuri

Merijärven pitäjäruoiksi nimettiin 1980-luvulla perunatuuvinki, mullinlihapaisti eli lihapöysti ja hera.
Aiheesta muualla

Kuvia tai muita tiedostoja aiheesta Merijärvi Wikimedia Commonsissa
Merijärven kunnan kotisivut
Tilastokeskus - Merijärven avainluvut
| n k Pohjois-Pohjanmaan maakunnan kunnat |
| --- | --- |
Nykyiset kunnat:  Alavieska  Haapajärvi  Haapavesi  Hailuoto  Ii  Kalajoki  Kempele  Kuusamo  Kärsämäki  Liminka  Lumijoki  Merijärvi  Muhos  Nivala  Oulainen  Oulu  Pudasjärvi  Pyhäjoki  Pyhäjärvi  Pyhäntä  Raahe  Reisjärvi  Sievi  Siikajoki  Siikalatva  Taivalkoski  Tyrnävä  Utajärvi  Vaala  Ylivieska 
Entiset kunnat:  Haukipudas  Himanka  Kestilä  Kiiminki  Kuivaniemi  Oulujoki  Oulunsalo  Paavola  Pattijoki  Piippola  Pulkkila  Rantsila  Rautio  Revonlahti  Ruukki  Saloinen  Temmes  Vihanti  Yli-Ii  Ylikiiminki 
Simo Jylkkä-Silvénin luonnos Merijärven kirkosta vuodelta 1781
Qualcomm

| Qualcomm Inc>  |
| --- | --- |

Yritysmuoto:  Julkinen osakeyhtiö
Osake:  NASDAQ: QCOM
ISIN:  US7475251036
Perustettu:  1985
Perustaja:  Irwin M. Jacobs, Franklin Antonio, Adelia Coffman, Andrew Cohen, AJ Read, Klein Gilhousen, Andrew Viterbi, Harvey White
Toimitusjohtaja:  Paul E. Jacobs
Puheenjohtaja:  Irwin M. Jacobs
Kotipaikka:   San Diego, Kalifornia
Toimiala:  elektroniikkateollisuus, puolijohdeteollisuus
Tuotteet:  Eudora BREW MediaFLO CDMA-sirut
Liikevaihto:   11,1 mrd. dollaria (2008)
Tilikauden tulos:   3,16 mrd. dollaria (2008)
Henkilöstö:  15 400 (Q4 / 2008)
Kotisivu:  https://www.qualcomm.com/
Infobox OKVirheellinen NIMI-arvo: 
Qualcomm Inc. on yhdysvaltalainen elektroniikka- ja puolijohdevalmistaja, jonka päätuotteita ovat matkapuhelinten ja langattoman tiedonsiirron komponentit, tiedonsiirtostandardien kehittäminen ja satelliittipaikannusjärjestelmät. Yritys on listattu NASDAQ-pörssissä ja sen kotipaikka on San Diego Kaliforniassa.
Historia

Yrityksen perustivat Irwin Jacobs ja Andrew Viterbi vuonna 1985.
Oman matkapuhelinten valmistuksen Qualcomm myi japanilaisyhtiö Kyoceralle helmikuussa 2000. Teletekniikkaan liittyvät tukiasemaliiketoiminta on myyty ruotsalaisyhtiö Ericssonille. Qualcomm myy Eudora-sähköpostijärjestelmää. Yritys kehittää Loral Space & Communicationsin kanssa Globalstar-satelliittijärjestelmää ja tekee yhteistyötä digitaalisen elokuvajärjestelmän kehittämisessä.
Qualcomm osti tammikuussa 2009 suoritinvalmistaja AMD:n mobiililiiketoiminnan. Kaupan myötä yritys aloittaa toiminnan myös Suomessa: AMD:n mobiililaitteiden grafiikkasuorittimia kehittänyt yksikkö, joka toimii pääosin Suomessa, siirtyy työntekijöineen Qualcommin palvelukseen.
27. lokakuuta 2016 julkaistiin tieto, että Qualcomm ostaa elektroniikkayhtiö NXP Semiconductorsin. NXP Semiconductors on Freescale Semiconductorin omistaja (ent. Motorola).
Marraskuussa 2017 Broadcom teki 130 miljardin dollarin ostotarjouksen Qualcommista, jonka Qualcomm lopulta hylkäsi.
Vuonna 2021 yhtiö sai valmiiksi Nuvian kaupan, jonka se osti 1,4 miljardin dollarin hinnalla. Nuvia aloitti ARM-suorittimien suunnittelun datakeskuksiin vuonna 2019. Elokuussa 2022 kerrottiin Arm-yhtiön haastavan Qualcommin oikeuteen sanoen ettei Qualcommilla ole oikeutta käyttää Nuvian ARM-suunnitelmia vaikka Qualcommilla on jo ennestään lisenssi ARM-suorittimien käyttöön Snapdragon-sarjassa. Vuonna 2024 kerrottiin päätöksestä, että Qualcomm ei ole rikkonut lisenssiehtoja. Valamiehistön päätös ei kuitenkaan ollut yksimielinen.
Qualcomm on käyttänyt RISC-V -suorittimia mikrokontrollereissa ja RISC-V on Qualcommin mukaan yksi sen ydintekniikoista. Qualcomm on myös investoinut SiFive-yhtiöön vuonna 2019.
Syyskuussa 2022 yrityksen liikevaihto oli 11,4 miljardia Yhdysvaltain dollaria.
Snapdragon

Qualcomm valmistaa matkapuhelimissa ja taulutietokoneissa paljon käytettyjä Snapdragon-järjestelmäpiirejä. Piirien suoritinytimet perustuvat ARM:n arkkitehtuuriin. Niissä käytetään Qualcommin omia Adreno-grafiikkasuorittimia.
Adreno

Adreno on Qualcommin kehittämä grafiikkasuoritinsarja, joka on usein integroituna Snapdragon järjestelmäpiirillä.
Hexagon

Hexagon on Qualcommin DSP-sarja, joka on usein integroituna Snapdragon järjestelmäpiirillä.
Hexagon tukee Hexagon Vector eXtensions (HVX) SIMD vektorisuoritinlaajennuksia käskykantaan.